**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**Σας ενημερώνουμε ότι οι ξένες σειρές που θα μεταδοθούν στις 18:00 και στις 20:00, έχουν ως εξής:**

**ΔΕΥΤΕΡΑ 29/11/2021**

**----------------------------**

**17:00 ΔΙΑΣΠΟΡΑ-ΠΑΡΟΙΚΙΕΣ-ΕΥΕΡΓΕΣΙΑ. ΑΠΟ ΤΟ ΕΓΩ ΣΤΟ ΕΜΕΙΣ**

**18:00 ΠΑΙΧΝΙΔΙΑ ΜΑΤΑΙΟΔΟΞΙΑΣ (VANITY FAIR) K8  GR live streaming & διαθέσιμο στο ERTFLIX**

**Δραματική ιστορική σειρά εποχής 7 επεισοδίων, συμπαραγωγής Αγγλίας-ΗΠΑ 2018.**

Mια συμπαραγωγή του Βρετανικού ITV με την Amazon, που βασίζεται στο ομότιτλο κλασικό μυθιστόρημα του **Ουίλιαμ Μέικπις Θακερέι** (William Makepeace Thackeray), σε μια νέα προσαρμογή από την **Γκουίνεθ Χιουζ.**

**Σκηνοθεσία:** Τζέιμς Στρονγκ.

**Σενάριο:** Γκουίνεθ Χιουζ.

**Πρωταγωνιστούν:** Oλίβια Κουκ, Τομ Μπέιτμαν, Μάικλ Πάλιν, Τζόνι Φλιν, Φράνσις ντε λα Τουρ, Μάρτιν Κλουνς, Κλόντια Τζέσι, Τσάρλι Ρόου, Κλερ Σκίνερ, Ντέιβιντ Φιν, Μόνικα Ντόλαν, Σάιμον Ράσελ Μπιλ.

**Γενική υπόθεση:** Η σειρά διαδραματίζεται στο Λονδίνο, στα τέλη του 19ου και στις αρχές του 20ού αιώνα, με φόντο τους Ναπολεόντειους Πολέμους.

Διηγείται την ιστορία της Μπέκι Σαρπ, μιας φιλόδοξης νέας κοπέλας, κόρης Άγγλου καλλιτέχνη και Γαλλίδας τραγουδίστριας, που γνωρίζει την ορφάνια πολύ νωρίς.

Η Μπέκι Σαρπ είναι αποφασισμένη να ξεφύγει από την ταπεινή της καταγωγή και να αναρριχηθεί στις ανώτερες κοινωνικές τάξεις της Αγγλίας με κάθε κόστος.

Επιστρατεύει τη γοητεία, την καλλιέργεια και την εξυπνάδα της για να μπει στον κόσμο των πλουσίων, πιστεύοντας ότι θα κερδίσει την ευτυχία.

Στο τέλος, η κοινωνική της άνοδος θα τη φέρει αντιμέτωπη τόσο με την ταπεινή καταγωγή της όσο και με τις σχέσεις της με τους ανθρώπους που αγαπάει.

Τα ήθη και τα πάθη της λονδρέζικης υψηλής κοινωνίας ξεσκεπάζονται μέσα από έναν μάταιο αγώνα ανάμεσα σε ό,τι είναι και ό,τι νομίζει πως είναι αληθινά σημαντικό.

Σε έναν κόσμο όπου όλοι αγωνίζονται για ό,τι δεν αξίζει ...

Στο ρόλο της διαχρονικής ηρωίδας η **Ολίβια Κουκ** – πρωταγωνίστρια της ταινίας «Ready Player One» του Στίβεν Σπίλμπεργκ.

**Επεισόδιο 1ο.** Η Μπέκι Σαρπ είναι ορφανή και εργάζεται σε Ακαδημία Θηλέων, όταν δίνει τελεσίγραφο στη διευθύντρια, ότι εάν δεν αυξήσει αισθητά το μισθό της, εκείνη θα φύγει.

Η διευθύντρια δεν υποκύπτει στον εκβιασμό και τη στέλνει ως παιδαγωγό κάπου στην επαρχία.

H ευγενική Αμέλια Σέντλεϊ, κόρη χρηματιστή, λυπάται την Μπέκι και προσφέρεται να τη φιλοξενήσει για λίγο στο σπίτι της.

Το όνειρο της Αμέλια είναι να παντρευτεί και να ζήσει ευτυχισμένη, ενώ η Μπέκι αναζητεί κάθε δυνατή ευκαιρία για μια καλύτερη ζωή. Στο σπίτι της Αμέλια βάζει στο στόχαστρο τον αδελφό της Τζος. Όταν η κατάσταση δεν εξελίσσεται όπως θα περίμενε, η Μπέκι είναι αναγκασμένη να ταξιδέψει στο Χαμπσάιρ για να αναλάβει τα νέα της καθήκοντα.

**Επεισόδιο 2ο.** Στο σκοτεινό Χαμπσάιρ, η Μπέκι περνά τις μέρες της φροντίζοντας τις κόρες του σερ Πιτ Κρόλεϊ. Ο γοητευτικός γιος του, ο Ρόντον, κάνει ό,τι μπορεί για να προσελκύσει το ενδιαφέρον της Μπέκι. Εκείνη όμως, έχει άλλους στόχους και σύντομα καταφέρνει να γίνει απαραίτητη ως γραμματέας του σερ Πιτ.

Στο Λονδίνο, η Αμέλια περνά δύσκολες ώρες όταν ο αγαπημένος της Τζορτζ Όσμπορν δεν απαντά ποτέ στις επιστολές της.

Ο πατέρας του Τζορτζ αντιτίθεται στον επικείμενο γάμο τους επειδή υποπτεύεται ότι η οικογενειακή επιχείρηση του πατέρα της Αμέλια πνέει τα λοίσθια. Όταν ο κος Όσμπορν ζητεί τα χρήματα που έχει δανείσει στον πατέρα της Αμέλια, εκείνος καταστρέφεται οικονομικά.

Η αδελφή του σερ Πιτ, η Ματίλντα, επισκέπτεται την έπαυλη και όλοι κάνουν τα πάντα για να την ευχαριστήσουν, με την ελπίδα να τους αφήσει κάτι στη διαθήκη της. Η Μπέκι πολύ γρήγορα γίνεται συνοδός της ηλικιωμένης.

Προς μεγάλη απογοήτευση του σερ Πιτ, όταν η Ματίλντα φεύγει, παίρνει μαζί της την Μπέκι. Μ’ ένα τελευταίο χαμόγελο για τον Ρόντον, η Μπέκι αναχωρεί για το Λονδίνο.

**19:59 ΤΟ '21 ΜΕΣΑ ΑΠΟ ΚΕΙΜΕΝΑ ΤΟΥ '21**

**20:00 Η ΚΟΛΕΞΙΟΝ (THE COLLECTION) K8  GR live streaming & διαθέσιμο στο ERTFLIX**

**Δραματική σειρά εποχής 8 επεισοδίων, συμπαραγωγής Αγγλίας-Γαλλίας 2016.**

**Σκηνοθεσία:** Ντίαρμπλα Γουόλς, Νταν Ζεφ.

**Δημιουργός:** Όλιβερ Γκόλντστικ.

**Σενάριο:** Μάγια Γκόλντσμιθ, Όλιβερ Γκόλντστικ, Φραντσέσκα Ρόλινς.

**Παίζουν:** Ρίτσαρντ Κόιλ, Τομ Ράιλεϊ, Μάμι Γκάμερ, Φράνσις ντε λα Τουρ, Ιρέν Ζακόμπ, Τζένα Θάιαμ, Μαξ Ντίκον, Σάρα Πάρις, Αλίξ Ποϊσόν, Αλεξάντρ Μπρασέρ, Τζέιμς Κόσμο, Μάικλ Κίτσεν, Μπέθαν Μέρι, Στάνλεϊ Τάουνσεντ.

***«Η μόδα στο μεταπολεμικό Παρίσι είναι μια βόμβα. Και ένας Οίκος την κρατάει στα χέρια του. Τικ-τοκ»***

**Γενική υπόθεση:** Ένας επιχειρηματικός μύθος και μια οικογενειακή τραγωδία συναντιούνται στο μεταπολεμικό Παρίσι και στις ραφές ενός κόσμου γεμάτου φανταχτερά κοστούμια και λαμπερές τελετές μόδας.

Εσωτερικοί πόλεμοι, έρωτες και αντιπαλότητες φέρνουν το χάος, πίσω από την αίγλη μιας απατηλής όψης, με δύο αδέρφια να συγκρούονται ανελέητα για το παρελθόν και το μέλλον.

**Eπεισόδιο 1ο.**Παρίσι 1947. Τα κλειδιά της παριζιάνικης μόδας προσφέρονται στον ανερχόμενο σχεδιαστή Πολ Σαμπίν.

Όμως για να τα αξιοποιήσει, χρειάζεται τη βοήθεια του ευέξαπτου αδερφού του, Κλοντ, την αληθινή ιδιοφυία πίσω από την εταιρεία, κάτι που πρέπει να μείνει μυστικό πάση θυσία.

Παράλληλα, ο Αμερικάνος φωτογράφος Μπίλι «καταδιώκει» τη Νίνα, μια μυστηριώδη ράφτρα.

**21:00 DOCTOR FOSTER - Α' ΚΥΚΛΟΣ (Ε)**

**----------------------------**

**ΤΡΙΤΗ 30/11/2021**

**----------------------------**

**17:30 ΜΟΝΟΓΡΑΜΜΑ**

**18:00 ΠΑΙΧΝΙΔΙΑ ΜΑΤΑΙΟΔΟΞΙΑΣ (VANITY FAIR) K8  GR live streaming & διαθέσιμο στο ERTFLIX**

**Δραματική ιστορική σειρά εποχής 7 επεισοδίων, συμπαραγωγής Αγγλίας-ΗΠΑ 2018.**

**Επεισόδιο 3ο.** Η Μπέκι οργανώνει τη ζωή της ως η αγαπημένη συνοδός της θείας Ματίλντα, όμως πίσω στην έπαυλη ο σερ Πιτ δεν μπορεί να τα βγάλει πέρα χωρίς τη βοήθειά της. Μετά το θάνατο της συζύγου του σπεύδει στο Λονδίνο να συναντήσει την Μπέκι. Τη θέλει πίσω, ως σύζυγό του. Η Μπέκι αρνείται, λέγοντας ότι έχει παντρευτεί κρυφά. Στέλνει μια επιστολή στη Ματίλνα, ενημερώνοντας την ευεργέτιδά της ότι έχει παντρευτεί τον αγαπημένο της ανιψιό Ρόντον. Η Ματίλντα γίνεται έξαλλη και παύει να τους στηρίζει οικονομικά.

Στην οικογένεια της Αμέλια, μετά τη χρεοκοπία, δεν έχουν άλλη επιλογή παρά να πουλήσουν το σπίτι τους μαζί με όλα τους τα υπάρχοντα. Στη δημοπρασία, η Μπέκι προσπαθεί να αγοράσει το πιάνο της Αμέλια, αλλά πλειοδοτεί ο Ντόμπιν. Ο κος Σέντλεϊ είναι έξαλλος με τον κύριο Όσμπορν και δίνει εντολή στην Αμέλια να διαλύσει τον αρραβώνα της με τον Τζορτζ, διακόπτοντας οποιαδήποτε σχέση μεταξύ των δύο οικογενειών.

Με τον Ναπολέοντα εκτός ελέγχου, οι νεαροί αξιωματικοί παίρνουν φύλλα πορείας για το μέτωπο. Η Αμέλια και ο Τζορτζ επιτέλους βρίσκουν τη χρυσή τομή ανάμεσα στον έρωτα και το καθήκον και παντρεύονται παρά την αντίθετη γνώμη των γονέων τους.

**Επεισόδιο 4ο.** Ο Τζορτζ αρνείται να ζητήσει συγγνώμη για το γάμο του με την Αμέλια. Ο πατέρας του στέλνει επιστολή, όπου τον ενημερώνει ότι δεν ανήκει πλέον στην οικογένεια και δεν έχει κανένα δικαίωμα στην κληρονομιά.

Όλοι οι φίλοι ανοίγουν πανιά με προορισμό το Βέλγιο, ενώ η Μπέκι εκμεταλλεύεται κάθε δυνατή ευκαιρία για την κοινωνική της ανέλιξη, χρησιμοποιώντας τη γοητεία της σε άτομα οικονομικά και κοινωνικά εύρωστα. Μέχρι και ο Τζορτζ πέφτει στα δίχτυα της Μπέκι, όπως παρατηρεί με τρόμο.

Όλη η αφρόκρεμα συμμετέχει σ’ έναν μεγάλο χορό, όπου ο Τζορτζ δίνει στην Μπέκι μια επιστολή, στην οποία ξεκαθαρίζει τα συναισθήματά του για εκείνη.

Ο Ντόμπιν προσπαθεί να παρηγορήσει την Αμέλια, όταν η ορχήστρα σταματά να παίζει και ο στρατηγός Τούφτο ανακοινώνει ότι ο Ναπολέων προελαύνει προς τις Βρυξέλλες.

**19:59 ΤΟ '21 ΜΕΣΑ ΑΠΟ ΚΕΙΜΕΝΑ ΤΟΥ '21**

**20:00 Η ΚΟΛΕΞΙΟΝ (THE COLLECTION) K8  GR live streaming & διαθέσιμο στο ERTFLIX**

**Δραματική σειρά εποχής 8 επεισοδίων, συμπαραγωγής Αγγλίας-Γαλλίας 2016.**

**Επεισόδιο 2ο.**Κάτω από την πίεση για τη δημιουργία της ανοιξιάτικης επίδειξης μόδας, όλοι τρέχουν απασχολημένοι, όμως ο Κλοντ έχει πάψει να δημιουργεί και το κύριο μέλημα της Νίνα είναι να βρει το παιδί της.

Ο Αμερικάνος δημοσιογράφος Ρόσι επιστρέφει για να «ανακρίνει» το πρώην αφεντικό και μέντορα του Πολ, αναγκάζοντας τον Πολ να τιμωρήσει αυτούς που αγαπάει.

Ο Κλοντ βρίσκει μια ασυνήθιστη καινούργια μούσα, τη στιγμή που ένας σκύλος ανακαλύπτει το πτώμα ενός ναύτη.

**21:00 DOCTOR FOSTER - Α' ΚΥΚΛΟΣ (Ε)**

**----------------------------**

**ΤΕΤΑΡΤΗ 1/12/2021**

**----------------------------**

**17:00 ΤΟ ΔΙΚΤΥΟ (Ε)**

**18:00 ΠΑΙΧΝΙΔΙΑ ΜΑΤΑΙΟΔΟΞΙΑΣ (VANITY FAIR) K8  GR live streaming & διαθέσιμο στο ERTFLIX**

**Δραματική ιστορική σειρά εποχής 7 επεισοδίων, συμπαραγωγής Αγγλίας-ΗΠΑ 2018.**

**Επεισόδιο 5ο.** Η μάχη του Βατερλό αρχίζει. Η Αμέλια ανησυχεί πάρα πολύ για την ασφάλεια του Τζορτζ, ενώ ο Τζος ανησυχεί περισσότερο για τον εαυτό του και η Μπέκι τον βλέπει ως ευκαιρία να βγάλει εύκολα και γρήγορα χρήματα. Του πουλάει τα άλογα που άφησε ο Ρόντον σε μια εξαιρετικά υψηλή τιμή.

Η μάχη του Βατερλό βρίσκεται σε εξέλιξη, το αγγλικό τάγμα παίρνει θέση μάχης. Καθώς προελαύνουν, ένα από τα μέλη του δέχεται ένα βόλι στην καρδιά.

**Επεισόδιο 6ο.** Η Μπέκι και ο Ρόντον έχουν μήνες να πληρώσουν το ενοίκιό τους. Η Μπέκι προτιμά να φλερτάρει απροκάλυπτα με τον λόρδο Στάιν και να του αποσπά όσα περισσότερο χρήματα μπορεί.

Η οικονομική κατάσταση των Σέντλεϊ είναι τόσο άσχημη που η Αμέλια, συντετριμμένη, παίρνει την απόφαση να στείλει τον γιο της να ζήσει με τον Όσμπορν.

Ο λόρδος Στάιν προωθεί την Μπέκι. Αρχικά, εκείνη και ο Ρόντον παρουσιάζονται στον βασιλιά. Στη συνέχεια, η Μπέκι είναι προσκεκλημένη σε γεύμα στην οικία του λόρδου Στάιν, μία από τις σημαντικότερες κατοικίες του Λονδίνου. Αισθάνεται ότι τα όνειρά της γίνονται πραγματικότητα. Όταν κάποιοι τοκογλύφοι προσεγγίζουν τον Ρόντον, ο Στάιν βρίσκει την ευκαιρία να δει την Μπέκι μόνος του.

**19:59 ΤΟ '21 ΜΕΣΑ ΑΠΟ ΚΕΙΜΕΝΑ ΤΟΥ '21**

**20:00 Η ΚΟΛΕΞΙΟΝ (THE COLLECTION) K8  GR live streaming & διαθέσιμο στο ERTFLIX**

**Δραματική σειρά εποχής 8 επεισοδίων, συμπαραγωγής Αγγλίας-Γαλλίας 2016.**

**Επεισόδιο 3ο.** Ένας αστυνομικός καταφτάνει κάνοντας ερωτήσεις για το πτώμα που βρέθηκε στις ιδιοκτησίες των Σαμπίν, καθώς η πίεση βαραίνει τον Πολ, ο οποίος έχει ρυθμίσει τα πάντα με βάση τη νέα επίδειξη μόδας.

Όταν το ντεμπούτο της Νίνα ως μοντέλο αποδεικνύεται ένας θρίαμβος και ο Πολ χαρακτηρίζεται ως ο νέος «βασιλιάς της μόδας», ο Κλοντ είναι υποχρεωμένος να παρακολουθεί από το περιθώριο. Για πόσο όμως θα αφήνει τον αδερφό του να εισπράττει επαίνους για τη δουλειά που έχει κάνει ο ίδιος;

**21:00 DOCTOR FOSTER - Α' ΚΥΚΛΟΣ (Ε)**

**----------------------------**

**ΠΕΜΠΤΗ 2/12/2021**

**----------------------------**

**17:00 ΜΙΚΡΑ ΒΙΒΛΙΑ, ΜΕΓΑΛΕΣ ΙΔΕΕΣ (Ε)**

**18:00 ΠΑΙΧΝΙΔΙΑ ΜΑΤΑΙΟΔΟΞΙΑΣ (VANITY FAIR) K8  GR live streaming & διαθέσιμο στο ERTFLIX**

**Δραματική ιστορική σειρά εποχής 7 επεισοδίων, συμπαραγωγής Αγγλίας-ΗΠΑ 2018.**

**Επεισόδιο 7ο (τελευταίο).** Η Μπέκι βρίσκεται ολομόναχη στον κόσμο. Ο Ρόντον προσπαθεί να προκαλέσει σε μονομαχία τον λόρδο Στάιν, αλλά εκείνος έχει άλλα σχέδια. Ο Ρόντον βρίσκεται σε πλοίο με προορισμό το νησί Κόβεντρι στην Αφρική.

Στην Ινδία, ο Ντόμπιν μαθαίνει ότι η Αμέλια παντρεύεται. Μαζί με τον Τζος επιστρέφουν εσπευσμένα στην Αγγλία και ο Ντόμπιν εξομολογείται στην Αμέλια τον έρωτά του. Η ανταπόκρισή της είναι συγκλονιστική.

Η Αμέλια έχει και πάλι κοντά της τον γιο της και η οικογένεια φεύγει για διακοπές στη Γερμανία, όπου ο Τζος -προς μεγάλη του έκπληξη- βρίσκει τη Ρεμπέκα Κρόλι να ζει σε άσχημες συνθήκες. Ο Ντόμπιν προσπαθεί να πιέσει την Αμέλια να απορρίψει τον πρώην φίλο της, ενώ η Μπέκι στο τέλος κάνει κάτι καλό.

**19:00 ΞΕΝΗ ΣΕΙΡΑ**

**19:59 ΤΟ '21 ΜΕΣΑ ΑΠΟ ΚΕΙΜΕΝΑ ΤΟΥ '21**

**20:00 Η ΚΟΛΕΞΙΟΝ (THE COLLECTION) K8  GR live streaming & διαθέσιμο στο ERTFLIX**

**Δραματική σειρά εποχής 8 επεισοδίων, συμπαραγωγής Αγγλίας-Γαλλίας 2016.**

**Επεισόδιο 4ο.** Η δόξα του Πολ δεν διαρκεί πολύ. Την επομένη της επίδειξης, αντί να απολαμβάνει τις δάφνες του, ανακρίνεται για τη δολοφονία. Τα υπόλοιπα μέλη του οίκου δυσκολεύονται να αντιμετωπίσουν την επιτυχία.

Η Νίνα και ο Μπίλι έχουν πολλές απορίες και ο Κλοντ ανακοινώνει ότι το να μένει στην αφάνεια πλέον δεν τον ικανοποιεί. Μήπως ο αδερφός του Πολ γίνεται τελικά βάρος;

**21:00 DOCTOR FOSTER - Α' ΚΥΚΛΟΣ (Ε)**

**----------------------------**